Viborger Samler, 1846-04-18
Om Heklas Udbrud meddeles efter Kbhposten, Følgende: Eruptionen havde indtil det islandske Postskibs Afgang (den 6te Marts) med Undtagelse af nogle enkelte Dage, vedvaret med samme Voldsomhed som i Førstningen. Da man ikke her er bekjendt med Localiteterne i det Enkelte, vilde en detailleret Beskrivelse af de Retninger, Lavastrømmen har taget, ikke let kunne forstaaes, og vi skulle derfor kun bemærke, forat give en Jdee om Udbruddet, at Lavaen allerede den 9de Septbr. f. A. havde bedækket en Strækning af over 2 danske Miils Omfang, med en Høide af 40 til 50 Alen, og at denne Lava nu igjen aldeles er forsvunden, saavel med Hensyn til dens Udstrækning som Høide, under de nye tilstrømmede Masser, dog var ved Postskibets Afgang ikke meere end een Gaard ødelagt af Lavaen, hvilket især maatte tilskrives den Omstændighed, at den havde flere betydelige Høie og tildeels smaa Bjerge at gaae over, af hvilke dog nu allerede flere vare forsvundne under dens voxende Masser. Askefaldet har derimod udstrakt sig næsten over hele Landet, og for længere eller fortere Tid næsten allevegne ødelagt og forpestet Græsgangene, ligesom det ogsaa er beklageligt at høre i hvilken Tilstand, Creaturerne forrige Efteraar vendte hjem til Bygderne fra Græsgangene; men da den forrige Sommer i det hele taget havde været god for Jndbyggerne, vare de fleste saa godt forsynede med Hø, at de næsten strax ved Udbruddets Begyndelse kunde begynde at fodre dem. Paa de Creaturer, som i længere Tid gik paa Markerne, har der derimod viist sig forunderlige Phænomener, som i Almindelighed have havt deres Død til Følge. Paa Faarenes Fødder t. Ex. har der dannet sig en Slags beenagtige Udværter, som tilsidst ere blevne saa store, at de ikke længer have kunnet gaae. Samme Phænomen viser sig ogsaa paa Underkjæven, som tilsidst er bleven saa stor at Hovedbenene ere ligesom spændte fra hinanden. Op af Tænderne i Underkjæven er der tillige voxet en been agtig fremstaaende Spids, som tilsidst er gaaet op i Overkjæven, hvilket har Creaturets Død til Følge. De to sidste Tilfælde have ogsaa Hestene været udsatte for. Hos de døde Creaturer fandtes vulcansk Aske i Tarmene. Følgerne af Udbruddet lade sig endnu ingenlunde beregne. At det har ødelagt meget kan man allerede see, men hvad det vil medføre, hvis det endnu nogen Tid vedbliver, vil dog blive meget værre. Man kan f. Ex, ikke vente at nogen Jndbygger er saagodt forsynet med Foder, at han kan vedblive at underholde sine Creaturer længer end til i Begyndelsen af Maimaaned, og vedbliver nu Udbruddet til den Tid, er der ikke andet for ham at gjøre, end at slagte dem alle tilhobe, eller slippe dem ud paa de forpestede Græsgange, men begge Deele ville lige fuldkomment have en Hungersnød tilfølge, hvorom man imidlertid her i Danmark neppe vil erfare noget førend - bagefter. Mærkeligt er det, at siden Heklas Udbrud have Geiser og Strokkur aldeles mistet deres Kraft, ligesom ogsaa de fleste varme Kilder i Nærheden af Hekla ere næsten aldeles affølede. De, som boe omkring Hekla, have bemærket, at Nordlysene, alletider have ligesom concentreret sig om Fjeldets Top, som om de udgik fra den. Maaskee er dette en Følge af Electriciteten."